Document ID: 31995R1462

KOMISSION ASETUS (EY) N:o 1462/95,
annettu 27 päivänä kesäkuuta 1995,
lihotukseen tarkoitettuja nuoria urospuolisia nautaeläimiä koskevan tariffikiintiön avaamisesta vientiä varten ja hallinnoinnista (1 päivän heinäkuuta 1995 ja 30 päivän kesäkuuta 1996 väliseksi ajaksi)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 424/95 (2), ja erityisesti sen 12 artiklan 1 ja 4 kohdan,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (ETY) N:o 3290/94 (3) ja erityisesti sen 3 artiklan,
sekä katsoo, että
WTO-sopimuksen mukaisesti yhteisö on sitoutunut avaamaan 169 000 eläintä käsittävän vuotuisen tariffikiintiön lihotukseen tarkoitetuille nuorille urospuolisille nautaeläimille; on tarpeen vahvistaa soveltamissäännöt 1 päivänä heinäkuuta 1995 alkavaksi kiintiövuodeksi 1995/96,
asetuksen (ETY) N:o 805/68 12 artiklan 2 kohdan mukaisesti kiintiön hallinnoinnissa olisi otettava huomioon kyseisten eläinten kaupan perinteiset muodot,
olisi otettava huomioon sellaisten tiettyjen yhteisön alueiden hankintatarpeet, joilla on merkittävää puutetta lihotettavaksi tarkoitetuista nautaeläimistä; koska nämä tarpeet ovat erityisen ilmeiset Italiassa ja Kreikassa, olisi näiden kahden jäsenvaltion kysyntä ensisijaisesti tyydytettävä,
olisi annettava asianmukaiset säännökset tasaisen siirtymisen varmistamiseksi niin kutsutuista hankintataseeseen perustuvista järjestelyistä nykyiseen tariffikiintiöön liittyviin järjestelyihin erityisesti soveltamalla edelleen jakomenetelmää elävien eläinten kauppaa kolmansien maiden kanssa aktiivisesti harjoittavien perinteisten tuojien ja toimijoiden kesken,
WTO-sopimuksen täytäntöönpanon yhteydessä olisi muutettava ennen 1 päivää heinäkuuta 1995 yksityiskohtaisia sääntöjä naudanliha-alan tuontitodistusjärjestelmän soveltamisesta, josta tällä hetkellä säädetään komission asetuksessa (ETY) N:o 2377/80 (4), sellaisena kuin se on viimeksi muutettuna asetuksella (EY) N:o 1084/94 (5), kyseiseen tariffikiintiöön liittyvien käytännön soveltamisongelmien ehkäisemiseksi on aiheellista, että asetusta (ETY) N:o 2377/80 ei sovelleta; olisi annettava erityiset yksityiskohtaiset säännöt kyseiseen kiintiöön liittyvistä tuontitodistuksista, näitä yksityiskohtaisia sääntöjä olisi ensisijaisesti sovellettava komission asetukseen (ETY) N:o 3719/88 (6), sellaisena kuin se on viimeksi muutettuna asetuksella (EY) N:o 1199/95 (7), nähden,
asetuksen (ETY) N:o 805/68 9 artiklan 1 kohdan mukaan on esitettävä tuontitodistus tuotaessa eläviä eläimiä yhteisöön tämän tariffikiintiön rajoissa; tämän tariffikiintiön soveltamisen edellytyksenä on tuonnin tarkka valvonta ja käyttöön ja määräpaikkaan liittyvät tehokkaat tarkastukset, tämän vuoksi tuonnin on tapahduttava tuontitodistuksen myöntäneessä jäsenvaltiossa,
vakuuden antaminen on tarpeen sen takaamiseksi, että eläimiä lihotetaan vähintään 120 päivää nimetyillä tiloilla; olisi vahvistettava vakuuden määrä ottaen huomioon kiintiössä ja sen ulkopuolella sovellettavien tullien välinen ero,
neuvoston asetuksella (ETY) N:o 990/93 (8) kielletään Euroopan yhteisön sekä Serbian ja Montenegron tasavaltojen välinen kauppa; sen vuoksi nämä tasavallat jätetään tässä asetuksessa säädettyjen järjestelyjen ulkopuolelle,
olisi kumottava komission asetus (ETY) N:o 612/77 (9), sellaisena kuin se on viimeksi muutettuna asetuksella (ETY) N:o 1121/87 (10), ja
naudanlihan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1. Avataan 169 000 eläintä käsittävä tariffikiintiö CN-koodeihin 0102 90 05, 0102 90 29 tai 0102 90 49 kuuluville yhteisössä lihotettavaksi tarkoitetuille eläville urospuolisille nautaeläimille 1 päivän heinäkuuta 1995 ja 30 päivän kesäkuuta 1996 väliseksi ajaksi.
2. Edellä 1 kohdassa tarkoitettuun kiintiöön sovellettava tuontitulli on 582 ecua tonnilta lisättynä 16 prosentin arvotullilla. Tämän tullin soveltamisen edellytyksenä on, että tuotuja eläimiä lihotetaan tuontijäsenvaltiossa vähintään 120 päivää.
Ecuina ilmaistun tullin vaihtokurssi on yhteisen tullitariffin mukaisesti tuontipäivänä sovellettava kurssi.
3. Tässä asetuksessa tuontipäivänä pidetään vapaaseen liikkeeseen luovutusta koskevan ilmoituksen vastaanottopäivää.
2 artikla
1. Edellä 1 artiklan 1 kohdassa esitetty määrä myönnetään seuraaviin jäsenvaltioihin tapahtuvalle tuonnille:
TAULUKON PAIKKA
2. Edellä 1 kohdan a ja b alakohdassa esitettyihin kiintiöihin sisältyvät tuontia koskevat oikeudet, jotka liittyvät:
- 80 prosenttiin määrästä, on jaettava suoraan tuojille, jotka voivat osoittaa tuoneensa eläimiä liitteessä mainittujen asetusten nojalla kolmen viimeisen kalenterivuoden aikana. Luvut jaetaan suhteessa kyseisten kolmen vuoden aikana tuotuun eläinten lukumäärään.
- 20 prosenttiin määrästä, on jaettava suoraan toimijoille, jotka voivat osoittaa, että ne vuonna 1994 veivät maihin ja/tai toivat maista, jotka niiden kannalta olivat kolmansia maita 31 päivänä joulukuuta 1994, vähintään 50 CN-koodiin 0102 90 kuuluvaa elävää eläintä, lukuun ottamatta liitteen b kohdassa mainittujen asetusten nojalla tuotuja määriä.
Tuontioikeuksia koskevat hakemukset on esitettävä:
- Italiassa 1 kohdan a alakohdassa esitetyille määrille,
- Kreikassa 1 kohdan b alakohdassa esitetyille määrille.
3. Edellä 1 kohdan c alakohdassa esitetyt määrät on myönnettävä toimijoille, jotka voivat osoittaa, että ne vuonna 1994 veivät maihin ja/tai toivat maista, jotka niiden kannalta olivat kolmansia maita 31 päivänä joulukuuta 1994, vähintään 50 CN-koodiin 0102 90 kuuluvaa elävää eläintä.
Tuontioikeuksia koskevat hakemukset on esitettävä siinä jäsenvaltiossa, ei kuitenkaan Italiassa ja Kreikassa, jonka arvonlisäverorekisteriin hakija on merkitty.
4. Edellä 2 kohdan ensimmäisen alakohdan toisessa luetelmakohdassa esitetyt määrät on jaettava kaikille kiintiöön oikeutetuille toimijoille suhteessa haettuihin määriin.
5. Selvitys tuonnista ja/tai viennistä annetaan yksinomaan esittämällä vapaaseen liikkeeseen luovutusta koskevia tulliasiakirjoja tai vientiasiakirjoja. Itävalta, Suomi ja Ruotsi voivat kuitenkin tarvittaessa komission luvalla hyväksyä muita selvityksiä.
Jäsenvaltiot voivat hyväksyä näiden asiakirjojen asianmukaisesti hyväksytyt jäljennökset, jos hakija voi osoittaa toimivaltaista viranomaista tyydyttävällä tavalla, että alkuperäisten asiakirjojen hankkiminen on mahdotonta.
3 artikla
1. Toimijat, jotka eivät enää harjoittaneet elävien nautaeläinten kauppaa 1 päivänä tammikuuta 1995, eivät ole oikeutettuja tässä asetuksessa säädettyihin järjestelyihin.
2. Sulautumisessa muodostuneella yhtiöllä on kaikki samat oikeudet, jotka ovat niillä sulautumisen osapuolina olevilla yhtiöillä, joilla jokaisella on 2 artiklan 2 kohdan ensimmäisen alakohdan mukaiset oikeudet.
4 artikla
1. Tuontioikeutta koskeva hakemus voidaan hyväksyä ainoastaan silloin, jos sen on jättänyt kansalliseen arvonlisärekisteriin merkitty toimija.
2. Tuontioikeuksia koskevat hakemukset eivät saa koskea määriä, jotka ovat suuremmat kuin käytettävissä olevat määrät.
Jos hakija esittää minkä tahansa 2 artiklan 2 ja 3 kohdassa tarkoitetun ryhmän osalta enemmän kuin yhden hakemuksen, kaikki nämä hakemukset jätetään käsittelemättä.
3. Edellä 2 artiklan 2 ja 3 kohtaa sovellettaessa on hakemusten ja niihin liitettävien tarpeellisten selvitysten oltava toimivaltaisen viranomaisen huostassa viimeistään 30 päivänä kesäkuuta 1995.
4. Edellä 2 artiklan 3 kohdan mukaisten hakemusten osalta on jäsenvaltioden toimitettava esitettyjen asiakirjojen tarkastuksen jälkeen komissiolle viimeistään 14 päivänä heinäkuuta 1995 luettelo hakijoista ja haetuista määristä.
Komissio päättää mahdollisimman nopeasti missä laajuudessa hakemukset voidaan hyväksyä. Jos haetut määrät ovat suuremmat kuin käytettävissä olevat määrät, komissio vähentää haettuja määriä kiinteällä prosenttimäärällä.
5 artikla
1. Kaikessa eläinten tuonnissa, jolle on myönnetty tuontia koskevat oikeudet, on esitettävä tuontitodistus.
2. Todistusta koskevan hakemuksen voi esittää ainoastaan:
- siinä jäsenvaltiossa, jossa tuontioikeutta koskeva hakemus esitetään,
- toimijat, joille tuontia koskevat oikeudet on myönnetty 2 ja 4 artiklan mukaisesti.
3. Asetuksen (ETY) N:o 3719/88 artiklassa 14 tarkoitettu vakuus on 3 ecua yhdeltä eläimeltä.
Edellä mainitun vakuuden osalta käytettävä vaihtokurssi on yhteisen tullitariffin mukaisesti todistuksen hakemuksen jättämisen ajankohtana sovellettava kurssi.
4. Todistukset on myönnettävä 1 päivän heinäkuuta ja 31 päivän joulukuuta 1995 välisenä aikana enintään 50 prosentille myönnetyistä tuontioikeuksista. Jäljellä olevia määriä koskevat tuontitodistukset on myönnettävä 2 päivästä tammikuuta 1996.
5. Todistuksessa ja sitä koskevassa hakemuksessa on oltava seuraavat tiedot:
a) 8 kohdassa, alkuperämaa,
b) 16 kohdassa, seuraavat CN-koodit: 0102 90 05, 0102 90 29, 0102 90 49,
c) 20 kohdassa, seuraava merkintä:
"Eläviä nautaeläimiä, paino alle 300 kg eläintä kohti [asetus (EY) N:o 1462/95]."
"Todistus on voimassa (jäsenvaltio, joka on myöntänyt todistuksen)."
6. Tuontitodistus ei oikeuta Serbian ja Montenegron tasavalloista peräisin olevien eläinten tuontiin.
6 artikla
1. Kyseisten eläinten tuonnin on tapahduttava jäsenvaltioissa, jossa tuontitodistus on myönnetty.
2. Tuonnin yhteydessä tuojan on kirjallisesti sitouduttava kuukauden kuluessa ilmoittamaan toimivaltaiselle viranomaiselle, millä tilalla tai tiloilla nuoret eläimet kasvatetaan.
3. Tuonnin yhteydessä on toimivaltaiselle viranomaiselle annettava 785 ecua/tonnilta suuruinen vakuus sen takaamiseksi, että maahantuodut eläimet lihotetaan tuontijäsenvaltiossa vähintään 120 päivän ajan tuontipäivästä lukien.
Edellä mainitun vakuuden osalta käytettävä vaihtokurssi on yhteisen tullitariffin mukaisesti todistuksen hakemuksen jättämisen ajankohtana sovellettava kurssi.
4. Ylivoimaista estettä lukuun ottamatta vakuutta ei vapauteta, ellei tuontijäsenvaltion toimivaltaisille viranomaisille esitetä selvitystä siitä, että:
a) nuoria nautaeläimiä on lihotettu 2 kohdan mukaisesti ilmoitetulla tilalla tai tiloilla,
b) nuoria nautaeläimiä ei ole teurastettu ennen kuin 120 päivän määräaika tuontipäivästä on päättynyt,
tai
c) nuoret nautaeläimet on teurastettu ennen kyseisen määräajan päättymistä terveyteen liittyvin perustein tai ne ovat kuolleet sairauden tai tapaturman seurauksena.
Vakuus on vapautettava välittömästi, kun tällainen selvitys on esitetty.
Jos 2 kohdassa säädettyä määräaikaa ei ole noudatettu, on vapautettavan vakuuden määrää kuitenkin vähennettävä
- 15 prosentilla
ja
- 2 prosentilla jäljellä olevasta määrästä jokaista päivää kohti, jolla määräaika on ylitetty.
Määriä, joita ei vapauteta, on pidettävä menetettyinä ja ne pidetään kannettuina tulleina.
5. Jollei 4 kohdassa tarkoitettua selvitystä esitetä 180 päivän kuluessa tuontipäivästä, vakuutta on pidettävä menetettynä ja se pidätetään kannettuna tullina.
Jos tällaista selvitystä ei ole laadittu edellä mainitun 180 päivän kuluessa, mutta se esitetään 18 kuukauden kuluessa kyseisen 180 päivän jälkeen, menetetty määrä on kuitenkin palautettava vähennettynä 15 prosentilla vakuuden määrästä.
6. Asetuksen (ETY) N:o 3719/88 8 artiklan 4 kohtaa sovelletaan. Tuontitodistuksessa mainitut määrät ylittävän tuonnin osalta on kannettava täysimääräinen yhteisen tullitariffin mukaisesti kannettava tulli.
7 artikla
Viimeistään kolme viikkoa kyseisten eläinten tuonnin jälkeen tuojan on ilmoitettava tuontitodistuksen myöntäneelle toimivaltaiselle viranomaiselle tuotujen eläinten lukumäärä ja alkuperä. Tämän viranomaisen on toimitettava nämä tiedot komissiolle kunkin kuukauden alussa.
8 artikla
Tämän asetuksen nojalla tuontitodistusten on oltava voimassa 90 päivää myöntämispäivästä. Todistukset eivät kuitenkaan saa olla voimassa 30 päivän kesäkuuta 1996 jälkeen.
9 artikla
1. Kaikki tämän asetuksen mukaisesti tuodut eläimet on merkittävä joko:
- poislähtemättömällä tatuoinnilla,
tai
- vähintään toiseen eläimen korvista tehtävällä virallisella tai virallisesti hyväksytyllä korvamerkillä.
2. Tatuointi tai merkki on tehtävä siten, että toimivaltaisen viranomaisen eläimen vapaaseen liikkeeseen luovutuksen yhteydessä suorittaman kirjauksen perusteella on mahdollista todeta vapaaseen liikkeeseen luovutuspäivä ja tuojan nimi.
10 artikla
Asetusta (ETY) N:o 3719/88 sovelletaan, jollei tästä asetuksesta muuta johdu. Asetusta (ETY) N:o 2377/80 ei sovelleta.
11 artikla
Kumotaan asetus (ETY) N:o 612/77. Sitä sovelletaan kuitenkin edelleen komission asetusten (EY) N:o 3171/94 (11) ja (EY) N:o 692/95 (12) mukaiseen tuontiin.
12 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä kesäkuuta 1995.

Labels: 3
6